Араб графикэм техыгъэ адыгэ алфавитым щыкIэгъэ инхэр иIагъэх. Апэу къэIогъэн фаер араб хьарыф пчъагъэр зэрэмакIэм къыхэкIэу адыгэ мэкъэ бэ дэдэ хьарыф гъэнэфагъэхэмкIэ къатын амылъэкIэу къызэрынэщтыгъэр ары. Ащ фэшI хьарыфхэгъэщ тамыгъэхэр  е хьарыф зэготхэр бэу агъэфедэн фаеу хъугъэ, ащ алфавитыр практическэу гъэфедэгъэныр лъэшэу къыгъэхьылъэщтыгъэ. Iэшъхьэмэфэ Даутэ зэрэхигъэунэфыкIыщтыгъэмкIэ, «имыкъурэ хьарыфхэр хьарыфхэгъэщ тамыгъэхэмкIэ ыкIи хьарыфитIу зэготхэмкIэ къатыщтыгъэ. ХьарыфитIукIэ къатыхэрэмэ ащыщыгъэх анахьыбэрэ агъэфедэрэ мэкъэ Iужъухэу